Alles wat jou hart begeer en … | | INKAlles wat jou hart begeer en … – INK
Titel: Alles wat jou hart begeer en …
Datum gepubliseer: 25 September 2017 Aantal woorde: 86 84 Kere gelees ♥2
‘n Vliegtuig onder wolwolke,
Tafelberg, die son wat sak
in amberpienk en rooiframboos
skakerings teen die blou geplak –
dit bring ek als vir jou.
‘n Blink maan in jou vensterraam
‘n duif wat op jou dwars draad staan
‘n kolgans in die môredou
‘n geelvink wat ‘n grasnes bou –
dit weef ek in jou dag.
My lelieblom se oopbeklag,
my sagte son, my hemelsblou
wat amberrooi en pienkframboos –
dit álles maak ek waar vir jou
en ‘n vliegtuig(sk)ets teen wolwolke.
Ai, ai, ai! Jy bly maar ‘n raakvatter met woord en gedagte! Pragtig.
Groot dankie, Koekekranka. 🙂 🙂 🙂